**ZÁPIS DO MATERSKEJ ŠKOLY**

**NA ŠKOLSKÝ ROK 2025/2026**

 **Riaditeľstvo Základnej školy s materskou školou Poráč**

 **oznamuje, že zápis detí do materskej školy na školský rok**

**2025/2026**

sa uskutoční v termíne

 **od 5.05. do 30.05.2025**

**v priestoroch materskej školy v čase 7.00 - 8.00 hod a v čase 15.00 – 16.00 hod**

**v pracovných dňoch**

 K zápisu je potrebné predložiť :

* **Žiadosť o prijatie dieťaťa na predprimárne vzdelávanie**

(predpísané tlačivo žiadosti si môžete vyzdvihnúť v MŠ alebo na internetovej adrese ZŠ s MŠ Poráč)

* **Potvrdenie o zdravotnej spôsobilosti** (**nie je potvrdením o aktuálnom zdravotnom stave dieťaťa**, ale **je potvrdením o jeho zdravotnej spôsobilosti absolvovať predprimárne vzdelávanie** v materskej škole).

**Bez lekárskeho potvrdenia nebude žiadosť o prijatie do materskej školy akceptovaná.**

Rodič môže **žiadosť doručiť aj prostredníctvom**:

a) elektronického podania doručeného do elektronickej schránky školy alebo

b) elektronického dokumentu, ktorý je autorizovaný kvalifikovaným elektronickým podpisom.

Do MŠ sa spravidla prijímajú deti **od 3 do 6 rokov**. Deti mladšie ako tri roku môžu byť prijaté do materskej školy výnimočne po dohode s riaditeľom školy, a to v prípade, ak to dovoľuje kapacita materskej školy a deti dosahujú požadovanú úroveň v oblasti hygienických návykov a sebaobsluhy.

**Poradie podania žiadosti nerozhoduje o prijatí dieťaťa do MŠ.**

**Ak sa do materskej školy prijíma dieťa, ktoré** má zariadením výchovného poradenstva a prevencie zaradeného v sieti škôl a školských zariadení SR identifikované **špeciálne výchovno-vzdelávacie potreby** (ďalej len „ŠVVP“), zákonný zástupca k žiadosti predloží:

* **potvrdenie** o zdravotnej spôsobilosti dieťaťa od všeobecného lekára pre deti a dorast,
* **vyjadrenie** príslušného zariadenia výchovného poradenstva a prevencie a
* **odporúčanie** všeobecného lekára pre deti a dorast.

**Z vyjadrenia príslušného zariadenia výchovného poradenstva a prevencie** ako aj z **odporúčania všeobecného lekára** pre deti a dorast **má byť jednoznačné**, či odporúčajú prijatie tohto dieťaťa so ŠVVP do bežnej materskej školy.

**Pre dieťa, ktoré dosiahne päť rokov veku do 31. augusta príslušného kalendárneho roka, je predprimárne vzdelávanie povinné**.

Podľa § 59 ods. 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) sa na predprimárne vzdelávanie v materskej škole **prednostne prijímajú:**

* deti, pre ktoré je predprimárne vzdelávanie povinné a následne
* deti, ktoré majú právo na prijatie na predprimárne vzdelávanie, t. j. deti ktoré dovŕšia 4 roky, 3 roky do 31. augusta príslušného kalendárneho roka.

**Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné a deti s pokračovaním predprimárneho vzdelávania.**

**Rozhodnutie o prijatí/neprijatí** dieťaťa do MŠ na šk. rok 2025/2026 vydá riaditeľka školy spravidla v lehote do 30 dní od doručenia žiadosti.

**Dieťa by malo pri nástupe do MŠ ovládať**:

* základné hygienické návyky (používanie WC – nepoužíva plienky, umývanie a utieranie rúk, používanie vreckovky,);
* samostatne jesť (používať lyžicu) a piť z hrnčeka;
* malo by byť pri obliekaní aktívne (nie je nevyhnutné, aby sa vedelo celkom samé obliecť, vyzliecť, uviazať si šnúrky);
* má si poznať svoje veci;
* malo by sa vedieť na určitý čas zaobísť bez rodičov.

V prípade bližších informácií k zápisu nás kontaktujte na čísle pre účely komunikácie :

0908 980 650, alebo na mailovej adrese jbencova@gmail.com